Dom zdravlja Boljevac

Br.5-2586/1-16 od 01.XI 2016.god.

 Na osnovu člana 11. Kolektivnog ugovora kod poslodavca Dom zdravlja Boljevac u Boljevcu br.5-577/1-15 od 9.III 2015.god. i odluke direktora Doma

zdravlja Boljevac u Boljevcu br. 5-2585/1-16 od 01.X 2016.god., Dom zdravlja Boljevac u Boljevcu raspisuje

JAVNI OGLAS

ZA PRIJEM U RADNI ODNOS NA ODREĐENO VREME

JEDNOG DOKTORA MEDICINE

 1. Uslovi za zasnivanje radnog odnosa:

 - doktor medicine, VII 1 stepen stručne spreme,

 - završen pripravnički staž,

 - položen stručni ispit,

 - licenca za rad

 2. Naziv posla: doktor medicine u odeljenju opšte medicine sa medicinom rada, fizikalnom medicinom i rehabilitacijom i zdravstvenim ambulantama u seoskim naseljima.

 Opis posla:

* ,, briga o kompletnom zdravstvenom stanju pojedinaca. Kao izabrani doktor, daje opštu ocenu o zdravlju pojedinaca i populaciji koja mu gravitira i o tome vodi celokupnu medicinsku dokumentaciju,
* vrši pregled pacijenata u ordinaciji a po potrebi i na terenu, daje upute za specijalističke preglede, smeštaj u stacionarne ustanove i rehabilitaciju,
* obavlja sistematske i ciljane preglede u Domu zdravlja i na terenu,
* pruža hitnu medicinsku pomoć u Domu zdravlja i na terenu,
* vrši evidenciju i prijavu neželjenih reakcija na lekove i neželjenih dogadjaja,
* vrši kućnu negu i lečenje,
* odredjuje poslove medicinskoj i patronažnoj sestri u kućnoj nezi i lečenju,
* po potrebi upućuje bolesnike na rendgenske i laboratorijske preglede i analizira dobijene rezultate,
* pregledanim bolesnicima postavlja dijagnozu, ordinira terapiju, daje savete u pogledu lečenja, uzimanja lekova i higijensko-dijetetskog režima,
* vrši male hirurške intervencije i obrade rana, imobilizaciju povredjenih delova tela,
* prati lečenje bolesnika upućenih u stacionarne ustanove,
* daje ocenu radne sposobnosti i upućuje bolesnike na lekarsku i invalidsku komisiju,
* upisuje u zdravstveni karton bolesnika, laboratorijske, specijalističke i druge nalaze dobijene pri pregledu, sa dijagnozom i šifrom oboljenja, terapijom i količinom leka, kao i način uzimanja i rezultat lečenja, kao i važna medicinska upozorenja,
* vodi svu propisanu medicinsku dokumentaciju i izveštaje za čiju je ažurnost i tačnost lično dgovoran,
* izdaje naloge za davanje injekcija, za previjanje i lečenje bolesnika, naloge za posetu patronažne sestre i recepte,
* vrši prijave i odjave zaraznih bolesti i hroničnih masovnih nezaraznih oboljenja na način i na obrascima predvidjenim Zakonom,
* samostalno i zajedno sa timom učestvuje u sprovodjenju mera zdravstvenog vaspitanja i prosvećivanja,
* učestvuje u obezbedjenju javnih manifestacija radi pružanja hitne pomoći na terenu i prati bolesnika do zdravstvene ustanove,
* u slučaju nedostatka vozača, sam upravlja vozilom radi obavljanja poslova hitne pomoći, kućne nege i lečenja,
* obavlja i druge poslove u okviru organizacije rada službe po nalogu direktora Doma zdravlja i načelnika službe.‚‚

 3. Radni odnos se zasniva na određeno vreme, radi zamene radnice koja odsustvuje zbog korišćenja porodiljskog bolovanja.

 4.Radni odnos se zasniva sa punim radnim vremenom.

 5.Rok za podnošenje prijava kandidata je 8 dana od dana objavljivanja oglasa u glasilu Nacionalne službe za zapošljavanje ,,Poslovi’’.

Kandidati uz prijavu podnose overenu fotokopiju diplome, overenu fotokopiju potvrde o položenom stručnom ispitu, overenu fotokopiju licence za rad, potvrdu – uverenje od Nacionalne službe za zapošljavanje i kratku biografiju. Izabrani kandidat je u obavezi da, pre zaključivanja ugovora o radu, prilži i lekarsko uverenje za rad.

Prijave sa dokumentacijom dostaviti na adresu:

DOM ZDRAVLJA BOLJEVAC

19370 BOLJEVAC, D. Petrovića br. 41

 DOM ZDRAVLJA BOLJEVAC

 U BOLJEVCU